पाएं अपने शहर की ताज़ा ख़बरें और फ्री ई-पेपरडाउनलोड करें
पंजाब सरकार की ओर से सप्ताहिक कर्फ्यू शुक्रवार शाम 6 बजे से सोमवार सुबह 5 बजे तक लगाए लॉकडाउन के कारण कारोबार प्रभावित रहा। नए आदेश में पंजाब सरकार ने लॉकडाउन 15 मई तक रखने की घोषणा कर दी है। नए आदेशों में जरूरी सेवाओं वाली दुकानों को कुछ छूट दी गई है। पेट्रोल पंप भी खुले रहेंगे। शनिवार को सप्ताहिक कर्फ्यू के पहले दिन पेट्रोल पंपों का कारोबार काफी प्रभावित रहा। पेट्रोल पंप मालिकों के मुताबिक 6 बजे से पहले लगने वाले लॉकडाउन में 25 प्रतिशत का कारोबार प्रभावित हो रहा था तो शनिवार को पूरा दिन लगने वाले लॉकडाउन ने उनकी कमर ही तोड़ कर रख दी है। पेट्रोल पंप एसोसिएशन के प्रधान परमजीत सिंह का कहना है कि शनिवार को लगने वाले कर्फ्यू के कारण ओवरऑल तेल की सेल मात्र 30 प्रतिशत रह गई। रविवार को सेल और भी कम होने के आसार दिखाई दे रहे हैं। परमजीत सिंह ने बताया कि उन्होंने बताया कि स्कूल, कॉलेज बंद होने के कारण ट्रांसपोर्ट नामात्र चल रही है। इधर, शनिवार को पूरी मार्केट में लॉकडाउन के कारण सन्नाटा छाया रहा। केवल जरूरी वस्तुओं वाली ही दुकानें जैसे करियाना स्टोर, मेडिकल, सब्जी, दूध, बेकरी, फ्रूट बेचने वाली दुकानें ही खुली रहीं। डीसी दीप्ति उप्पल ने बताया कि पंजाब सरकार की नई हिदायत के मुताबिक लॉकडाउन की अवधि 15 मई तक कर दी गई है।
लॉकडाउन में यह रहेंगी पाबंदियां
नए आदेश के मुताबिक लगने वाला लॉकडाउन के दौरान जरूरी सेवाओं को छूट रहेगी। सार्वजनिक आवाजाही सेवा (बस, टैक्सी, ऑटो) 50 फीसदी समर्था से चल सकेंगे। सभी बार, सिनेमा हाल, जिम, स्पा, स्वीमिंग पूल, कोचिंग सेंटर, स्पोर्टस कांप्लेक्स बंद रहेंगे। सभी रेस्टोरेंट (होटल समेत), कैफे, कॉफी शॉप, फास्ट फूड कोर्ट, ढाबों पर बैठ कर खाने की इजाजत नहीं होगा। जबकि वह टेक-अवे व होम डिलीवरी के लिए रात 9 बजे तक कर सकेंगे। सभी दुकानें, जो मॉल व मल्टीप्लक्स में भी है, रोजाना शाम 5 बजे बंद होंगी। सभी सप्ताहिक मार्केट (अपनी मंडी जैसे) बंद रहेंगी। जिले में सामाजिक, सभ्याचारक, खेल व अन्य संबंधित समागमों पर पूर्ण रुप में पाबंदी है।
भुलत्थ में 92 और सुल्तानपुर लोधी में 95.7 फीसदी लोगों की वैक्सीनेशन
कपूरथला | जिले में वैक्सीनेशन एक लाख से पार हो गई है। 1 मई तक जिले में कुल 102876 लोगों का टीकाकरण हो चुका है। भुलत्थ, सुल्तानपुर लोधी के अलावा गावों हस्सुवाल, टांडी, इब्राहिमवाल, चुगावां और नंगल लुबाणा में 90 फीसदी से ज्यादा वैक्सीनेशन हो चुकी है। भुलत्थ में 45 साल से अधिक की कुल आबादी 2354 में से 2188 की वैक्सीनेशन हुई है। जो 92 फीसदी बनती है जबकि सुल्तानपुर लोधी की 45 साल से अधिक की आबादी 3286 में से 3431 की वैक्सीनेशन हो चुकी है। जो 95.7 फीसदी बनता है। डीसी दीप्ति उप्पल ने बताया कि जिले में रोजाना टीकाकरण की गिनती 4500 क्रॉस हो गई है। 16 जनवरी को टीकाकरण केवल सिविल अस्पताल कपूरथला और कुछ सब डिवीजन के अस्पताल में शुरू हुआ था। जिसे आगे प्राथमिक सेहत केंद्रों और हेल्थ वैलनेस सेंटर्स तक ले जाने के बाद गांव-गांव में कैंप लगाने की व्यवस्था की गई। जिला टीकाकरण अधिकारी डा.रणदीप सिंह ने बताया कि कुल 102876 लोगों के टीकाकरण में से 70401 सीनियर सिटीजन का टीकाकरण हुआ है। इसके अलावा 45 से 59 साल उम्र वर्ग के 15961 लोगों की वैक्सीनेशन हुई है। डीसी उप्पल ने बताया कि कम्युनिटी हेल्थ सेंटल बेगोवाल के अंतर्गत आते गांव लम्मे में 45 साल से अधिक उम्र के लोगों की गिनती 413 थी। इसमें से 400 की वेक्सीनेशन हो चुकी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva zho_Hant eng_Latn